钦定古今图书集成/理学汇编/字学典/第105卷 > 释高闲
## 钦定古今图书集成/理学汇编/字学典/第105卷 > 释高闲

按《高僧传》：“释高闲，乌程人，克精书字。宣宗尝召入对
御草圣，遂赐紫衣。后归湖州开元寺终焉。闲尝好以
霅川白纻书真草，为世楷法。”

按《宣和书谱》：释高闲，颇为韩愈所知，作序送之。大抵
愈所论言，“其书法出张颠，流离颠沛，必于草书发之，
故其变动犹鬼神不可端倪。学者当求颠之心，而不
当逐其迹也。”已而要其归正，而语若诋毁，盖知愈者
必谓愈深知闲，而不知愈者，以谓愈之黜闲也。今御
府所藏三：草书，《五原帖》、行书，《中丞帖》《雨雪帖》。

按《宝章待访录》：高闲《草书千文》楮纸上，高闲书令狐